— У такім выпадку маладому чалавеку можна даць параду — зарэгістравацца ў службе занятасці свайго раёна, — кажа кансультант упраўлення палітыкі занятасці Міністэрства працы і сацыяльнай абароны Алег Такун. — Бо статус беспрацоўнага дазволіць прайсці курсы навучання па найбольш запатрабаваных у наймальнікаў прафесіях, навучанне будзе бясплатным, да таго ж тут ёсць магчымасць атрымліваць стыпендыю, кампенсацыю выдаткаў на праезд і пражыванне. А ў выпадку неабходнасці дапаможа служба занятасці і з атрыманнем вопыту працы. У нас існуе спецыяльная праграма — “Маладзёжная практыка”. У рамках яе наймальнік можа прыняць да сябе маладога чалавека і пры гэтым — атрымліваць кампенсацыю выдаткаў на яго зарплату тэрмінам да 6 месяцаў.